《杂曲歌辞。太行苦热行》
唐代·独孤及

驷马上太行，修途亘辽碣。王程无留驾，日昃未遑歇。

请问此何无，恢台朱明月。长蛇稽天讨，上将方北伐。

明主命使臣，皇华得无杰。已忘羊肠险，岂惮温风入。

摇策汗滂沱，登崖思纡结。炎云如烟火，溪谷将恐竭。

昼景赩可畏，凉飙何由发。山长飞鸟堕，目极行车绝。

赵魏方俶扰，安危俟明哲。归路岂不怀，饮冰有苦节。

会同传檄至，疑议立谈决。况有阮元瑜，翩翩秉书札。

起予歌赤坂，永好逾白雪。维念剖竹人，无因执羁绁。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。